[{"text_idx": "#000007", "text": "Dathlwch Wythnos y Gwirfoddolwyr 2020"}, {"text_idx": "#000008", "text": "Mae Wythnos y Gwirfoddolwyr yn adeg i ddathlu! Cynhelir yr wythnos bob blwyddyn rhwng 1-7 Mehefin, ac mae\u2019n gyfle i ni ddathlu ein gwirfoddolwyr \u2013 dyma\u2019r adeg berffaith i ddiolch i\u2019ch gwirfoddolwyr."}, {"text_idx": "#000009", "text": "Mae hefyd yn gyfle i amlygu\u2019r gwahanol rolau a gweithgareddau gwirfoddol sydd i gael, gan ddangos ffyrdd y gall pobl wirfoddoli yn eu cymunedau lleol."}, {"text_idx": "#000011", "text": "Mae gwirfoddolwyr yn gwneud cyfraniad enfawr i iechyd a llesiant Cymru, ac un o\u2019r pethau gwych am wirfoddoli yw sut mae\u2019n dod a\u0302 phobl at ei gilydd \u2013 pobl na fyddech chi o reidrwydd yn dod ar eu traws fel arall."}, {"text_idx": "#000012", "text": "Bydd digwyddiadau\u2019n cael eu cynnal ar hyd a lled Cymru i amlygu a dathlu gwaith ein gwirfoddolwyr."}, {"text_idx": "#000013", "text": "Bydd sefydliadau gwirfoddol ledled Cymru yn diolch i\u2019w gwirfoddolwyr presennol mewn gwahanol ffyrdd yn ystod Wythnos y Gwirfoddolwyr, ac yn cynnal digwyddiadau cyhoeddus i ddenu mwy o wirfoddolwyr."}, {"text_idx": "#000014", "text": "Anogir sefydliadau sy\u2019n trefnu digwyddiadau lleol yn ystod Wythnos y Gwirfoddolwyr i gofrestru eu gweithgareddau ar wefan swyddogol Wythnos y Gwirfoddolwyr."}, {"text_idx": "#000015", "text": "Rhannwch eich straeon gyda\u2019r hashnod #WythnosyGwirfoddolwyr"}]